Document ID: 31986R0819

*****
ΚΑΝΟΝΙΣΜΟΣ (ΕΟΚ) αριθ. 819/86 ΤΗΣ ΕΠΙΤΡΟΠΗΣ
της 20ής Μαρτίου 1986
περί τροποποιήσεως του κανονισμού (ΕΟΚ) αριθ. 2315/76 περί της πωλήσεως βουτύρου δημοσίων αποθεμάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2315/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1960/85 (4), ανέφερε στο άρθρο 1 ότι το προϊόν που θα τίθεται προς πώληση θα πρέπει να έχει αποθηκευθεί από τον οργανισμό παρεμβάσεως πριν από την 1η Ιουνίου 1983·
ότι, λαμβάνοντας υπόψη την εξέλιξη των αποθεμάτων, είναι σκόπιμο να επεκταθούν οι πωλήσεις του βουτύρου που αποθεματοποιήθηκε πριν από την 1η Ιουνίου 1985·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2315/76, η ημερομηνία « 1η Ιουνίου 1983» αντικαθίσταται με την ημερομηνία «1η Ιουνίου 1985».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαρτίου 1986.

Labels: 3
17